10 redes hoekom jy die Februarie 2020-uitgawe van rooi rose moet koop | rooi rose 10 redes hoekom jy die Februarie 2020-uitgawe van rooi rose moet koop | rooi rose
Chanelle de Jager, Brad Pitt, ons splinternuwe Bachelor, Milan Murray ... En dan nog die mooiste modes, die warmste skoonheidswenke en die slimste dekor-idees. Daar is volop redes hoekom jy die Februarie 2020-uitgawe van rooi rose moet koop!
10 redes hoekom jy die Februarie 2020-uitgawe van rooi rose moet koop saamgestel deur Catherine Schenck
1. Chanelle de Jager oor liefde en tweede kanse
Chanelle de Jager is ’n bondel dinamiese energie, en op veertig tevrede met haar lewe, en verras oor die liefde …
2. Brad Pitt – ’n man soos min
In vandeesmaand se Margaret Uit Hollywood gesels Brad Pitt openhartig met ons oor sy emosionele groei en hoe hy vandag oor homself voel.
10 redes hoekom jy die Februarie 2020-uitgawe van rooi rose moet koop. Foto: HFPA
3. Ons 19 beste wenke vir jou heel mooiste somer nog
Dis warm en jy voel dalk of jy wil smelt, maar ongelukkig smelt jou grimering wel! Koel af, bly vars en omhels hittevriendelike voorkomste. Ons wys jou hoe …
Foto: Kristina Stojiljkovic. Model: Mieke Visser van Boss models
Die meeste tieners wil graag elke seisoen nuwe klere in die kas hang, maar dis dalk wys om eers die boustene van ’n basiese klerekas aan te skaf en dan daarop uit te brei. Dié basiese itmes is modieus, tydloos en betroubaar en kan tieners help om ’n stylvolle klerekas op te bou.
5. Elsa Winckler – Soene en vere
Elsa Winckler se liefdesverhale is nie net ’n kort ontvlugting vir vroue nie, maar leer hulle van romanse … en hoe ’n behoorlike soen werk!
6. Die mooiste tafeldoeke wat jy nou moet koop EN ’n doen-dit-self-tafeldoek!
Handgedrukte tafeldoeke is vanjaar baie gewild. Ons wys jou die mooiste tafeldoeke wat jy vanjaar moet kry EN ons wys jou hoe om jou eie Shibori-tafeldoek te maak.
Lees ook: 7 dinge wat jy moet weet voordat jy ’n matras koop.
7. ’n Nuwe seisoen vir Milan Murray
Dit lyk altyd asof die aktrise Milan Murray wat ons nou weer as Nickie in die kykNET-reeks Die Byl sien, alles so moeiteloos doen – behalwe aktrise is sy ook ma, wederhelf, entrepreneur, skrywer en bestuur ook haar eie uitgewery. Maar nee, sy hou nie altyd al die balle in die lug nie, bieg sy …
10 redes hoekom jy die Februarie 2020-uitgawe van rooi rose moet koop.
8. Eet die reënboog
Eet jy ’n verskeidenheid groente en vrugte van elke kleur, gee jy jou liggaam genoeg voeding, vesel en energie om ’n sterk immuunstelsel op te bou. Ons wys jou hoe maklik dit is om al die kleure van die reënboog in jou dieet in te werk.
9. Rooiwarm man: Marc Buckner
Die tweede seisoen van The Bachelor begin binnekort, en kykers kan daarna uitsien om Marc Buckner beter te leer ken. Op die oog af lyk hy na die soort ma wat enige skoonma se hart warm sal laat klop!
Foto: Cathy Pinnock
10. 4 blokraaisels + 2 kortverhale
Vandeesmaand het ons nie twee nie, maar VIER blokraaisels vir jou PLUS twee lekkerlees-kortverhale!
LET WEL: Helaas, dit gebeur tog met ons almal. Ons het ’n fout gemaak … Ons het op bl. 114 die verkeerde leidraad vir Blokraai 3 verskaf. Die korrekte leidraad is: ‘n Bybelse vors
Nou op die rakke: